***Výbor Národnej rady Slovenskej republiky***

 ***pre kultúru a médiá***

 83. schôdza výboru

 K č. CRD - 545/2023

**215**

**Uznesenie**

**Výboru Národnej rady Slovenskej republiky pre kultúru a médiá**

**z 2. mája 2023**

k návrhu poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov **(tlač 1510)**

**Výbor Národnej rady Slovenskej republiky pre kultúru a médiá**

**A. súhlasí**

s návrhom poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov **(tlač 1510)**;

**B. odporúča Národnej rade Slovenskej republiky**

návrh poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov **(tlač 1510)**  **schváliť** so zmenami a pripomienkami uvedenými v prílohe uznesenia;

#### C. ukladá podpredsedníčke výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

Jarmila **Vaňová, v. r.** Jana **Žitňanská, v. r.**

overovateľka výboru podpredsedníčka výboru

## **Pozmeňujúce a doplňujúce návrhy**

**k návrhu poslancov Národnej rady Slovenskej republiky Márie ŠOFRANKO, Milana POTOCKÉHO a Moniky KOZELOVEJ na vydanie zákona o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov (tlač 1510)**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, § 2 ods. 2 sa slovo „Zakladateľom“ nahrádza slovom „Zakladateľmi“.

 Gramatická úprava vzhľadom na použitý plurál vo vetnej skladbe.

1. V čl. I, § 4 ods. 1 písm. d) sa za slovo „fyzických“ vkladá slovo „osôb“.

Legislatívno-technická úprava v súlade s čl. 4 ods. 3 Legislatívnych pravidiel tvorby zákonov č. 19/1997 Z. z.

1. V čl. I § 5 ods. 6 druhej vete sa slová „v súlade so zákonom o verejnom obstarávaní“ nahrádzajú slovami „podľa osobitného predpisu 3)“.

Poznámka pod čiarou k odkazu 3 znie:

„3) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.“.

V nadväznosti na to sa primerane upraví označenie nasledujúcich odkazov a poznámok pod čiarou.

Legislatívno-technická úprava.

1. V čl. I § 7 ods. 3 sa slová „vykonáva ministerstvo“ nahrádzajú slovami „vykonávajú príslušné orgány podľa osobitných predpisov. 5) Odvod, penále a pokutu za porušenie finančnej disciplíny pri nakladaní s príspevkom podľa § 5 ukladá a vymáha Úrad vládneho auditu. 6)“

Poznámky pod čiarou k odkazom 5 a 6 znejú:

„5) Napríklad zákon č. 39/1993 Zb. o Najvyššom kontrolnom úrade Slovenskej republiky v znení neskorších predpisov, zákon č. 357/2015 Z. z.

 6) § 4 zákona č. 357/2015 Z. z.

V nadväznosti na to sa primerane upraví označenie nasledujúcich odkazov a poznámok pod čiarou.

Výlučne na účely § 19 zákona č. 523/2004 Z. z. sa v zmysle § 5 ods. 5 verejné prostriedky poskytnuté podľa tohto zákona považujú za vyčerpané na určený účel. Je však dôležité, aby zostali zachované kontrolné oprávnenia príslušných orgánov, vrátane Najvyššieho kontrolného úradu SR a vrátane možnosti ukladania sankcií za porušenie finančnej disciplíny, preto sa dopĺňa predmetné ustanovenie tak, aby naďalej bolo možné poskytnutie a použitie týchto verejných prostriedkov efektívne kontrolovať.

1. V čl. I v poznámke pod čiarou k odkazu 6 sa slová „§1 ods. 2 písm. g) zákona“ nahrádzajú slovom „Zákon“.

Legislatívno-technická úprava vzhľadom na skutočnosť, že v čl. II sa predmetné ustanovenie, na ktoré sa v poznámke pod čiarou k odkazu 6 odkazovalo, vypúšťa.

1. § 8 sa vypúšťa.

Vypúšťa sa prechodné ustanovenie, nakoľko pred nadobudnutím účinnosti tohto zákona nedošlo k poskytnutiu finančných prostriedkov zo štátneho rozpočtu.

1. V čl. II, bode 1 sa slová „V § 1 ods. 2“ nahrádzajú slovami „V § 2 ods. 1“.

Legislatívno-technická úprava, zosúladenie odkazu s platným znením zákona.

1. V čl. III sa slovo „júna“ nahrádza slovom „júla“.

Legislatívno-technická úprava v súlade s čl. 6 ods. 7 a 8 Legislatívnych pravidiel tvorby zákonov č. 19/1997 Z. z.